Paterna redueix un 90% els contaminants abocaments a la xarxa de sanejament
02/03/2016

# Paterna redueix un 90% els contaminants abocaments a la xarxa de sanejament

[![Paterna redueix un 90% els contaminants abocaments a la xarxa de sanejament](/images/noticias/2016/03/reduccion-contaminantes.jpg)](/images/noticias/2016/03/reduccion-contaminantes.jpg)

02.03.2016

Aquests resultats han sigut possible gràcies al Pla de Control d'Abocaments que Aigües de Paterna va engegar l'any 2000 en el polígon Font del Pitxer

L'Ajuntament de Paterna, a través del pla de control d'abocaments que Aigües de Paterna va engegar en el polígon industrial Font del Pitxer l'any 2000, ha aconseguit reduir en un 90% els contaminants abocaments per les empreses a la xarxa de sanejament.

Fa 16 anys, l'índex contaminant de les aigües residuals era de 9,56 i, a dia d'avui, aquest valor de situa en el 0,99, la qual cosa implica que s'han reduït prop d'un 90% els contaminants abocaments a la xarxa de sanejament.

Aquesta dada cobra, si cap, una major importància si tenim en compte que els nivells de contaminació de les aigües industrials es troben a un nivell molt similar que els marcats per a les aigües urbanes o domèstiques, on les xifres solen ser notablement inferiors.

A més, a Paterna, l'estalvi econòmic en els processos de depuració, i que repercuteix directament en el cànon d'abocaments, està quantificat en uns 250.000 euros a l'any.

Entre les activitats que es duen a terme dins d'aquest Pla d'Abocaments es troba la presa de mostres en la xarxa de clavegueram municipal, el control en punts d'abocaments de llits públics, la localització de focus contaminants i la realització d'analítiques en empreses, així com control mediambiental a les companyies i assessorament tècnic per a la reducció d'aquests nivells contaminants.

Així, l'any 2015, Aigües de Paterna en col•laboració amb l'Ajuntament de Paterna, va realitzar 96 analítiques en 47 punts estratègics de la xarxa de clavegueram. A partir de les dades obtingudes, i amb l'objectiu de detectar els focus contaminants, es van dur a terme 80 anàlisis en empreses en els quals es van estudiar prop de 300 paràmetres.

Finalment, una vegada detectat el focus i traslladat a l'Ajuntament a través d'informes, Aigües de Paterna realitza una visita personalitzada a cadascuna de les companyies, indicant-los el problema i la manera d'actuació per a poder resoldre-ho o mitigar-ho.

“Cal recalcar que la consciència mediambiental adquirida per les empreses que desenvolupen les seues activitat en el polígon industrial de Font del Pitxer ha sigut determinant a l'hora de reduir els nivells de contaminació fins als actuals. A més, encara que els resultats aconseguits són summament significatius, des d'Aigües de Paterna seguirem treballant per a reduir encara més aquests índexs”, segons ha indicat Massimo Marras, Gerent de l'empresa mixta Aigües de Paterna.

Per la seua banda, l'Alcalde de Paterna, Juan Antonio Sagredo, ha destacat que “la col•laboració de l'Ajuntament i l'empresa Aigües de Paterna ha permès aconseguir els nivells esmentats. Per açò, seguirem treballant de forma conjunta per a fer de Paterna una ciutat més sostenible”.